Coca-Cola

Miranduléś C'l artìcul chè 'l è scrit in Miranduléś Al sò lógo « Bév la Coca-Cola ch'la t fà bèṅ, bév la Coca-Cola cola ch'la t fà digerìr cun tuti cal bóli, cal bóli là cini. → Bollicine, 1983, Vasco Rossi» Coca-Cola in butìglia La Coca-Cola (ciamàda anc Coke in di Stat Unî o scurtàda dal vòlti in Coca in Itàglia) l'è na bvanda gasàda 'd culōr maròṅ fata par l'indùstria americàna dla The Coca-Cola Company. La sò fórmula, sèmpar tgnùda segréta e anc a 'l dè 'd incō i la cgnós'n in pôc, l'è stada butàda śò 'l 8 ad Maǵ dal 1886 a Atlanta (Geòrgia) p'r al farmacìsta John Stith Pemberton. L'è vindùda in latìna o in butìglia, ad plàstica o 'd vēdar, e la mùcia sù 37 kcal par sènt gram. La Coca-Cola Company la fà far la bvanda diretamènt a di furnidōr imbutigliadōr internasiunài ch'i s càt'n in di vari paéś dal mónd. Chi lōr i dàsfan al siròp ch'i gh màndan da i Stat Unî in dl'àqua gaśàda. In di sò ingrediènt a s cata: àqua sùcar culurànt caramèl (E 150D) amòma naturài (in mèś a gh'è anc 'n estràt da 'l fój dla piànta dla còca) cafeìna àcic fusfòric (ch'la gh furnìs un pH 'd 2,4 a 'l incìrca) Insém a la versiòṅ clàsica dla bìbita, a gh 'n è anc sénsa calurìi (la light e la śèr), sénsa cafeìna e atri incóra cun di gust difarènt (la life par dir-'n una). Culegamènt estéran (EN) Al sit ufisiàł (IT) Al sit ufisiàł itagliàṅ